text: Får kæmpe-dusør for guldfund
  16 juni 2016 kl. 13.31
  De tre amatørarkæologer, som kalder sig Team  Rainbow Power, kan se frem til en kæmpe dusør for det store fund ved Vejen. Måske op i nærheden af en million.
  
  - Danefæ-godtgørelsen er sammensat af fire kriterier, forklarer sekretariatschef Mads Mikkelsen, Nationalmuseet, til TV SYD. Nu skal fundet vurderes af vore danefæ-eksperter, så vi kan ikke sige noget om, hvor meget de tre amatørarkæologer vil få.
  De fire kriterier er for det første den rene metalværdi. Den vil være ca. 200.000 kr. med dagens priser.
  De tre andre kriterier er, hvor sjældent fundet er, hvor godt det er bevaret og hvordan godt finderne har behandlet fundet.
  - Det er et unik fund, ingen tvivl om det. Men nu skal vi lige have det ind til vurdering, siger Mads Mikkelsen til TV SYD.
  Nationalmuseet får hvert år bevilget 400.000 kr. til danefæ-godtgørelser. Men de penge slår aldrig til.
  - Så kan vi heldigvis skrive til finansministeren og bede ham sende flere penge, siger de hos Nationalmusset.
  I 2015 blev der således udbetalt 4.230.000 kr. i godtgørelser. Beløbet har været stærkt stigende i flere år.
  - Der bliver fundet mange flere ting, konstaterer Mads Mikkelsen.
  De tre største udbetalinger i de senere år har været 1,1 mio. kr. til at stort møntfund i Magleby (2012), 900.000 kr. til et lignende fund i Martin Reenberg Gaard i Stege (2013) og 311.000 for forskellige smykker i Strandby (2013)
  Mads Mikkelsen vil ikke forsøge at sammenligne fundet ved Vejen i forhold til de tre fund.
  - Men det bliver ikke en af de mindste udbetalinger, siger han.
  Så meget har Nationalmuseet udbetalt til danefæ
  Udbetalingerne til danefæ er stærkt stigende:2010 - 1.300.000 kr.2011 - 1.250.000 kr.2012 - 900.000 kr.2013 - 1.200.000 kr.2014 - 3.000.000 kr.2015 - 4.230.000 kr.De tre største udbetalinger de senere år:1) 1.100.000 - møntfund i Magleby2) 900.000 kr. - møntfund m.m. i Martin Reenbergs Gaard i Stege3) 311.000 kr. - Sølv og guld-smykker fundet i StrandbyAntal sager - udvikling i antallet af sager indkommet til Nationalmuseet:2013                      7822014                    10342015                    1137 Antal genstande - udvikling i antallet af genstande indkommet til Nationalmuseet:2013                    55562014                    71762015                    9756
  
  